Darlin Johancy Michel

Darlin Johancy Michel, ki fèt 8 janvye 1988 nan vil Kafou (Ayiti), se yon gitaris, konpozitè, pyanis ak operatè kiltirèl.

 Biyografi 

 Fòmasyon 
Darlin Johancy Michel te fèt 8 janvye 1988 nan vil Kafou. Li fè etid primè li yo nan Vilaj Micky (Karfou) ak etid segondè li yo nan Kolèj Advantis Diquini ak nan Enstitisyon la Source. Li te kòmanse jis nan dezyèm ane etid inivèsitè nan diplomasi nan Akademi Nasyonal Diplomatik ak Konsila (ANDC) anvan li konsakre tèt li definitivman nan mizik. 

 Karyè 
Gras a sipò paran li yo, trè jèn, li fwote ak domèn mizikal la. An 2013, li te ganyen konpetisyon mizik "Next Beat Haiti" ki te òganize pa asosyasyon mizik "Ayiti Mizik" ak fondasyon "Haiti Jazz".

Samdi 1ye oktòb 2016, jèn mizisyen sa a siyen premye albòm chante li ki rele Rêve Grand, ki gen onz (11) tit ke li te konpoze e li ekri tèt li. Albòm sa a se Charlemagne Fortun, yon enjenyè son ki soti Jakmèl, ki pwodui li. Tèks albòm sa a te enspire pa eksperyans li ak lavi moun ki bò kote li, deklare jenn gason an.  

An 2017 li te kite vil natal, Kafou, pou li ta rete Jakmèl.  Nan site Alcibiade Pommayrac nan vil Jakmel, li travay kòm pyanis ak operatè kiltirèl e li rive mete sou pye nan Jakmel yon aktivite ki rele "Jeux dits Pwezi"  ki vize revitalize sektè kiltirèl Jakmel.

"Jeux dits Pwezi" se yon melanj mizik, pwezi ak lòt disiplin atistik. "se youn nan evènman atistik ki dire anpil tan e sa, sou yon baz regilye nan Jakmèl". Pou fè tèt li egziste nan Jakmèl, operatè kiltirèl la, Darlin Johancy Michel, òganize regilyèman aktivite, tankou sa yo rele"Jeux dits Pwezi" (soti 2019 jiska jounen jodi a), Festival mizik Old fou (2019), Festi Latousen (2019), Nwèl Mizik. (2019), Kwen Kretyen (2020). Kòm direktè atistik, li te dirije "Femmes en choir" (2019), "Jacmel Talents" (2020) ak 12 RZ (2021). 

 Diskografi 

 Albòm 
 2016 : Rêve Grand
 2018 : Rèv nou

 Distenksyon 

 2013, ganyan konpetisyon mizik “Next Beat Haiti” asosyasyon mizik Ayiti Mizik ak fondasyon Haiti Jazz òganize.

 Referans 

 Lyen deyò 

Kategori:Moun
Kategori:Mizik
Kategori:Mizisyen
Kategori:Mizisyen ayisyen
Kategori:Nesans nan lane 1988